Marwan Issa

**Marwan Issa** (født i 1965 i flyktningeleiren Bureij på egyptiskokkuperte Gazastripen, død 10. mars 2024 i Nuseirat på Gazastripen) var en palestinsk militant innen Hamas og stedfortredende øverstkommanderende for Hamas' militære gren Izz ad-Din al-Qassam-brigadene. 

## Liv og virke
### Bakgrunn
Marwan Issa ble født i 1965 i flyktningeleiren Bureij på Gaza som sønn av Abdul Karim Ali Issa (Abu Adnan). Familien stammer opprinnelig fra Beit Tima i nærheten av Ashkelon som skulle ende opp med å bli israelsk etter flere krigshandlinger. De flyktet derfra under krigshandlingene i 1949. Han gikk på grunn- og middelskoler på Gazastripen.

Før Hamas ble grunnlagt, var Issa medlem av Det muslimske brorskap. Han utviklet seg også til en fremragende basketballspiller.

### Hamas
Han sluttet seg til Hamas-bevegelsen umiddelbaret etter at var blitt grunnlagt, og deltok med å omsette dens nasjonale aktiviteter på Gazastripen.

Marwan Issa satt fengslet av Israel i fem år under den første intifadaen for sin medvirkning i Hamas' aksjoner. Han satt senere i palestinsk fangenskap under den palestinske selvstyremyndighet 1997–2000, men ble løslatt etter utbruddet av den andre intifadaen.

Marwan Issa ble sjef for Izz ad-Din al-Qassam-brigadene i flyktingeleirene på den sentrale Gazastripen og steg senere i gradene. Han ble alvorlig såret ved et israelsk mordforsøk ved et møte i 2006, der også Mohammed Deif og andre kommandanter innen Izz ad-Din al-Qassam-brigadene deltok.

Under kamphandlingene med Israel på Gazastripen i 2009 led hans 9-årige sønn Baraa av nyresvikt. Utreise for behandlig utenfor Gazastripen ble nektet, og Baraa døde som følge av sykdommen.

Marwan Issa fremstod sjelden i offentligheten. Et unntak var i 2011, da han fremtrådte på et fotografi som ble tatt etter en løslatelse av palestinske fanger, som var del av fangeutvekslingen mellom Israel og Hamas det året (Gilad Shalit-fangeutvekslingen. Issa inngikk i Hamas' forhandlingsdelegasjon for denne fangeutvekslingen sammen med Ahmed Jabari (1960–2012), Saleh al-Arouri (1966–2024) og Nizar Awadallah (død i desember 2023).

I 2012 ble han al-Qassam-brigadenes representant i Hamas' politbyrå. Marwan Issas var ukjent utad frem til september 2005, da det ti dager før Israel trakk seg ut av Gaza ble offisielt nevnt som av de fremste av anførerne av al-Qassam-brigadene. 

Den 20. september 2019 oppførte USA ham på landets terroristliste.

### Angrepet på Israel oktober 2023, og den påfølgende krigen
Som Mohammed Deifs nærmeste mann anses Marwan Issa å ga spilt en viktig rolle i planlegging og gjennomføring  av Hamas' angrep på Israel i oktober 2023. Han ble i krigen mellom Hamas og Israel som fulgte en av Israels tre mest ettersøkte Hamas-ledere, ved siden av Yahya Sinwar og Mohammed Deif, som ble ansett å stå i spissen for Hamas' militære styrker.

Issas sønn Muhammad ble drept sent i desember 2023 ved et luftangrep i Gazastripen.

### Død
Marwan Issa ble drept den 10. mars 2024 i et israelsk luftangrep mot en tunnel i Nuseiratleiren på den sentrale Gazastripen. Israel meldte at Marwan Issa kunne ha mistet livet da, men sa at saken var fremdels til analyse. Den 17. mars 2024 ble det meldt at Hamas hadde bekreftet privat at Issa var blitt drept i angerpet. Han var så langt i krigen den høystrangferend Hamas-kommandant som var blitt drept i krigen. Den 18. mars 2024 bekreftet Det Hvite Hus' masjonaler sikkerhetsrådgiver Jake Sullivan Issas død. Den 26. mars 2024 bekreftet Israel Defense Forces offisielt Issas død.

## Referanser